เร่งแจงรับเด็กช่วงโควิด-19
ดร.อำนาจ วิชยานุวัติ เลขาธิการคณะกรรมการการศึกษาขั้นพื้นฐาน (กพฐ.) เปิดเผยภายหลังการประชุมผู้บริหารระดับสูงของสำนักงานคณะกรรมการการศึกษาขั้นพื้นฐาน (สพฐ.) ว่า ที่ประชุมได้แจ้งมติคณะรัฐมนตรี (ครม.) ให้ผู้บริหารรับทราบถึงประเด็นการปรับลดงบประมาณปี 2563 จำนวน 3900 ล้านบาท และงบประมาณปี 2564 จำนวน 2900 ล้านบาท ขอยืนยันว่า งบประมาณที่ถูกปรับลดจะไม่กระทบกับงบเงินเดือนครูและลูกจ้างแน่นอนเลขาธิการ กพฐ. กล่าวอีกว่า ที่ประชุมยังได้ย้ำเรื่องการรับสมัครนักเรียน ม.1 และ ม.4 ประจำปีการศึกษา 2563 โดยขอให้ทุกฝ่ายเร่งประชาสัมพันธ์สร้างความเข้าใจให้แก่นักเรียนและผู้ปกครองถึงการรับนักเรียนท่ามกลางวิกฤติโควิด-19 กรณีนักเรียนอยู่ในจังหวัดห่างไกล หรืออยู่ในกลุ่มจังหวัดที่อยู่ในเกณฑ์ล็อกดาวน์ตามมาตรการป้องกันการแพร่ระบาดของโควิด-19 เมื่อเด็กสมัครแล้วจะทราบทันทีว่าเด็กอยู่จังหวัดใด ดังนั้นโรงเรียนจะต้องประสานไปยังผู้ปกครองว่า เด็กเดินทางมาสอบได้หรือไม่ หากไม่ได้ สพฐ.จะประสานงานกับสำนักงานเขตพื้นที่การศึกษา (สพท.) ภายในจังหวัดช่วยดำเนินการจัดการสอบให้ แต่จะต้องผ่านการพิจารณาจากคณะกรรมการโควิด-19 ของจังหวัดก่อน และ สพฐ.จะพิจารณาเป็นรายกรณีไป.
ที่ประชุมได้แจ้งมติคณะรัฐมนตรี (ครม.) ให้ผู้บริหารรับทราบถึงประเด็นการปรับลดงบประมาณปี 2563 จำนวน 3900 ล้านบาท และงบประมาณปี 2564 จำนวน 2900 ล้านบาท
รับสมัครนักเรียน,สพฐ.,สำนักงานเขตพื้นที่การศึกษา,ปีการศึกษา 2563,โควิด-19,สอบเข้าเรียนต่อ,ข่าววันนี้,การศึกษา